byderhand | Interaktiewe leeservarings | Bladsy 2
Nabetragting oor die colloquium vir digitale literatuur
April 24, 2016 April 24, 2016 ~ byderhand2015	~ Lewer kommentaar
Die colloquium oor digitale literatuur het, as deel van die 2de Digitale Humaniora Werkswinkel, op 6 April 2016 plaasgevind. Deelnemers en gaste stem saam dat dat ‘n interessante verskeidenheid referate en sprekers was.
Alhoewel prof. Yves T’Sjoen as gevolg van die terreuraanvalle op die Brusselse lughawe nie na Suid-Afrika kon reis nie, het hy sy aanbieding via Skype gedoen. Hy het ook die res van die verrigtinge met behulp van die tegnologie gevolg – inderdaad gepas vir die aard en tema van die colloquium en werkswinkel.
Letterlik en figuurlik van die een kant na die ander… Die colloquiumgangers in Potchefstroom en Gent.
Die onderwerpe en sprekers was:
Ut bits & bytes poesis? Over digitale poëzie en poëzie in het digitale tijdperk – Prof Yves T’Sjoen (Universiteit Gent, België) (Gasspreker)
Die Byderhand-projek: Konstekstualisering en kort video – Prof Franci Greyling (Noordwes-Universiteit, Potchefstroomkampus)
Ingeplaaste skryf en die materiële verbeelding. Voorlopige aantekeninge en waarnemings oor ingeplaastheid en verbeelding in twee Tuinversprojek-gedigte – Prof Susan Smith (Universiteit van Fort Hare. Oos-Londen) (Voorgelees deur prof Heilna du Plooy)
Vertelling en dataprojeksie: Die aanbieding van poësie in kombinasie met ander kunsvorms. ’n Oorsig van sulke ATKV-produksies – Nita Cronjé (ATKV)
Mediosferiese veranderings en die skryf en onderrig van digkuns – Prof Bernard Odendaal (Noordwes-Universiteit, Potchefstroomkampus)
Paneelbespreking: Die ontwikkeling van die dwaalverhaal – Proff. Hans du Plessis, Franci Greyling met Jaco Lubbe, Gustaf Tempelhoff, Ruan Fourie
Byderhand: Die rol en proses van multimedia-ontwerp binne die plekspesifieke digitale literatuurprojek – Gustaf Tempelhoff (Noordwes-Universiteit, Potchefstroomkampus)
Labirint van labirinte: Potchefstroom as hiperskakel soos vervat in Byderhand – Roela Hattingh (Universiteit van Johannesburg)
Tinboektoe toe toep: Remediasie van ŉ kunstenaarsboek na ŉ toepassing – Prof Franci Greyling & Wildrich Fourie (Noordwes-Universiteit, Potchefstroomkampus)
Vanselfsprekend het ons verder gekuier met teetyd, etenstyd, na die tyd in De Jonge Akker, en sommiges tot laat die aand oor ‘n glasie wyn…
Create a free website or blog at WordPress.com. Ontwerp: Penscratch.